turjo4nis/wikipedia-bn-dump-20250701 huggingface dataset:
মণিপুরের জেলার তালিকা

মণিপুর হচ্ছে ভারতের  উত্তর- পূর্বের  একটি রাজ্য, যেখানে ১৬টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।

জেলাসমূহ
মণিপুর প্রদেশের ১৬টি জেলা হল:

জেলা পুুনর্গঠনের আগে পর্যন্ত যেরকম ছিলো :

নবনির্মিত জেলাগুলি হলো -
 থৌবাল জেলা থেকে কাকচিং জেলা
 পূর্ব ইম্ফল জেলা থেকে জিরিবাম জেলা
 সেনাপতি জেলা থেকে কাংপোকপি জেলা
 উখরুল জেলা থেকে কামজং জেলা
 চান্দেল জেলা থেকে তেংনৌপাল জেলা
 চূড়াচাঁদপুর জেলা থেকে ফেরজল জেলা
 তামেংলং জেলা থেকে নোনেই জেলা

তথ্যসূত্র 

জেলাগুলি
ভারতের জেলাসমূহের তালিকা
একে পার্টি

ন্যায়বিচার ও উন্নয়ন দল (, ; একেপি), সংক্ষেপে আনুষ্ঠানিকভাবে ইংরেজিতে একে পার্টি হলো তুরস্কের একটি রাজনৈতিক দল যা রক্ষণশীল-গণতন্ত্রী হিসেবে নিজেকে বর্ণনা করে। এটি প্রজাতন্ত্রী জনতা দল (সিএইচপি) সহ সমসাময়িক তুরস্কের দুটি প্রধান দলের মধ্যে অন্যতম।

২০১৭ সালের দলীয় সভা থেকে রেজেপ তাইয়িপ এরদোয়ান একেপির সভাপতি আছেন। ২০১৮ সালের তুর্কি সংসদীয় নির্বাচনে ৪২.৬% ভোট জিতে ৬০০ আসনের মধ্যে ২৮৫টি নিয়ে একেপি মহান জাতীয় সভা তথা তুরস্কের জাতীয় আইনসভার বৃহত্তম দল হয়। এটি জাতীয়তাবাদী আন্দোলন দলের (এমএইচপি) সাথে জনতা জোট গঠন করে। বর্তমান একেপির সংসদীয় নেতা হলেন ইসমেত ইলমাজ।

২০০১ সালে এফপি, এএনএপি ও ডিওয়াইপির মতো বেশ কয়েকটি দলের সদস্যদের দ্বারা প্রতিষ্ঠিত এই দল তুরস্কের রক্ষণশীল ঐতিহ্যের লোকদের মধ্যে সমর্থনের একটি শক্তিশালী ভিত্তি রয়েছে, যদিও দলটি দৃঢ়ভাবে অস্বীকার করে যে এটি ইসলামপন্থী। ইউরোপীয় ইউনিয়নে তুরস্কের সদস্যপদ সমর্থন করে দলটি নিজেদের উদারপন্থী বাজার অর্থনীতি সমর্থনকারী হিসেবে দেখায়। কমলা হলো এই দলের প্রধান রঙ। অন্যান্য রঙের মধ্যে রয়েছে প্রতীকের জন্য সাদা, পতাকার জন্য নীল ও সংঘের নকশার জন্য কমলা-সাদা-নীল-লাল।

একেপি তুরস্কের একমাত্র দল যাদের তুরস্কের সমস্ত প্রদেশে উল্লেখযোগ্য উপস্থিতি রয়েছে। ১৯৪৬ সালে তুরস্কের বহুদলীয় গণতন্ত্রের সূচনা থেকে একেপিই একমাত্র দল যারা টানা ছয়টি সংসদীয় নির্বাচনে জয়লাভ করে। একেপি ২০০২ সাল থেকে আবদুল্লাহ গুল (২০০২–২০০৩), রেজেপ তাইয়িপ এরদোয়ান (২০০৩–২০১৪), আহমেত দাভুতোওলু (২০১৪–২০১৬), বিনালি ইলদিরিম (২০১৬–২০১৮) ও রেজেপ তাইয়িপ এরদোয়ানের (২০১৮–বর্তমান অধীনে জাতীয় সরকারের নেতৃত্ব দিয়েছে। একেপির শাসনকে ক্রমবর্ধমান কর্তৃত্ববাদ, সম্প্রসারণবাদ, বিবাচন এবং দল বা ভিন্নমত নিষিদ্ধ করার সাথে চিহ্নিত করা হয়েছে।

দলটি ২০০৫ থেকে ২০১৩ সালের মধ্যে ইউরোপীয় জনতা দলের (ইপিপি) পর্যবেক্ষক ছিল। ইপিপিতে পূর্ণ সদস্যপদ না পাওয়ায় হতাশার পর, দলটি ২০১৩ থেকে ২০১৮ সাল পর্যন্ত ইউরোপীয় রক্ষণশীল ও সংস্কারবাদীদের জোটের (এসিআরই) সদস্য হয়।

দলনেতা

নির্বাচনের ফলাফল

রাষ্ট্রপতি নির্বাচন

সাধারণ নির্বাচন

স্থানীয় নির্বাচন

গণভোট

আরও দেখুন 

তুরস্কের মহান জাতীয় সভা
তুরস্কের রাজনৈতিক দলের তালিকা
তুরস্কের রাজনীতি
তুরস্কের সংসদীয় পদ

পাদটীকা 

  "একে পার্টি" হলো দলের নামের স্বঘোষিত সংক্ষিপ্ত রূপ, যেমনটি দলের সনদের ৩ নম্বর অনুচ্ছেদে বলা হয়েছে, যখন "একেপি" বেশিরভাগই তার বিরোধীদের পছন্দ; তখন সমর্থকরা "একে পার্টি" পছন্দ করেন যেহেতু তুর্কি ভাষায় "একে" শব্দের অর্থ "সাদা", "পরিষ্কার", বা "নিষ্পাপ", একটি ইতিবাচক প্রভাব ফেলে। সুপ্রিম কোর্টের আপিল বিভাগের প্রধান পাবলিক প্রসিকিউটর প্রাথমিকভাবে "একেপি" ব্যবহার করেছিলেন, কিন্তু পার্টির আপত্তির পর, নথিতে "Adalet ve Kalkınma Partisi" (সংক্ষিপ্ত নাম ছাড়া) দিয়ে "একেপি" প্রতিস্থাপিত হয়।

তথ্যসূত্র

আরও পড়ুন

প্রবন্ধ

গণমাধ্যম

বহিঃসংযোগ 

 
একে যুব  

 
তুরস্কের রাজনৈতিক দল
তুরস্কের ইউরোপ-সংশয়বাদী দল
২০০১-এ প্রতিষ্ঠিত রাজনৈতিক দল
তুরস্কের রক্ষণশীল রাজনৈতিক দল
ইসলামি গণতান্ত্রিক রাজনৈতিক দল
জাতীয় রক্ষণশীল দল
সামাজিক রক্ষণশীল দল
ডানপন্থী জনতুষ্টিবাদী দল
রেজেপ তাইয়িপ এরদোয়ান
খোরদ

খোরদ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়ামন্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল অষ্টাদশ শতাব্দীতে নির্মিত চারটি প্রাচীন আটচালা শিবমন্দির।

জোড়া দক্ষিণমুখী শিবমন্দির 
খোরদ বাজারে দুইটি জীর্ণ, দক্ষিণমুখী প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশবরায় চৌধুরী এই মন্দির দুইটি নির্মাণ করেন। দুইটি মন্দিরই ১৬ ফুট X ১৪ ফুট ৮ ইঞ্চি মাপের ও ৩০ ফুট উচ্চ। মন্দিরের গম্বুজাকৃতি ছাদ বিশিষ্ট গর্ভগৃহের মাপ ৯ ফুট ৮ ইঞ্চি X ৮ ফুট। মন্দির নির্মাণে জ্যামিতিক ও ফুলের নকশা যুক্ত ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে।

অষ্টাদশ শতাব্দীর পশ্চিমমুখী শিবমন্দির 
খোরদ গ্রামে রায়চৌধুরী বাড়ির সামনের দিঘির পাড়ে  ১৫ ফুট ইঞ্চি X ১৫ ফুট ৬ ইঞ্চি মাপের ও ৪০ ফুট উচ্চ একটি জীর্ণ, পশ্চিমমুখী, প্রতিষ্ঠালিপিহীন আটচালা শিবমন্দির অবস্থিত। অষ্টাদশ শতাব্দীর দ্বিতীয়ার্ধে রাজা কেশব রায়চৌধুরী এই মন্দির নির্মাণ করেন। মন্দিরে পোড়ামাটির জ্যামিতিক অলঙ্করণ লক্ষ্য করা যায়। এই মন্দির নির্মাণে ২০ সেন্টিমিটার X ১১ সেন্টিমিটার X ৩ সেন্টিমিটার মাপের পাতলা ইট ব্যবহৃত হয়েছে।<

ঊনবিংশ শতাব্দীর পশ্চিমমুখী শিবমন্দির 
খোরদ গ্রামে পাই পাড়ায় একটি ভগ্ন, পরিত্যক্ত, পশ্চিমমুখী আটচালা শিবমন্দির অবস্থিত। মন্দিরের পোড়ামাটির প্রতিষ্ঠালিপিটি নষত হয়ে যাওয়ায় প্রতিষ্ঠাকাল সম্বন্ধে জানা না গেলেও অনুমান করা হয়, ১৮২৯ খ্রিষ্টাব্দে বরদাপ্রসাদ রায়চৌধুরী এই মন্দির নির্মাণ করেন। ৭ ফুট ৮ ইঞ্চি X ৭ ফুট ৮ ইঞ্চি মন্দিরের গর্ভগৃহ বর্গাকৃতি বিশিষ্ট।

তথ্যসূত্র 

দক্ষিণ চব্বিশ পরগনা জেলার প্রত্নস্থল
গাববেড়িয়া, দক্ষিণ চব্বিশ পরগনা

গাববেড়িয়া ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ঊনবিংশ শতাব্দীতে নির্মিত একটি প্রাচীন আটচালা শিবমন্দির।

আটচালা শিবমন্দির 
গাববেড়িয়ার নস্কর পাড়ায় ঊনবিংশ শতাব্দীর প্রথমার্ধে নির্মিত ১৪ ফুট ৩ ইঞ্চি X ১৪ ফুট ৩ ইঞ্চি মাপের ও ৩১ ফুট উচ্চ একটি জীর্ণ পূর্বমুখী, একদুয়ারী, অলিন্দবিহীন আটচালা শিব মন্দির অবস্থিত। ৮ ফুট ৬ ইঞ্চি X ৮ ফুট ইঞ্চি মাপের মন্দিরের গম্বুজাকৃতি ছাদ বিশিষ্ট গর্ভগৃহের দেওয়ালের চার কোণে লহরার বিন্যাস দেখা যায়।

তথ্যসূত্র 

দক্ষিণ চব্বিশ পরগনা জেলার প্রত্নস্থল
গিলারছাট

গিলারছাট ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি প্রত্নস্থল।

প্রত্নসামগ্রী 
গিলারছাট গ্রামে বিংশ শতাব্দীর পঞ্চাশের দশকে একটি পুকুর সংস্কারের সময় পাল বা সেন যুগে নির্মিত একটি প্রাচীন বিষ্ণুমূর্তি আবিষ্কৃত হয়, যা বর্তমানে স্থানীয় বৈদ্য পরিবারে গৃহদেবতা হিসেবে পূজিত হয়ে থাকে। এছাড়া এই গ্রামের সরদার পাড়ায় ধাতু নির্মিত দেবমূর্তি ও স্বর্ণালঙ্কার এবং ভদ্রপাড়ায় ধাতু নির্মিত বিষ্ণুমূর্তি আবিষ্কৃত হয়।

তথ্যসূত্র 

দক্ষিণ চব্বিশ পরগনা জেলার প্রত্নস্থল
বাবর আলী খান

সৈয়দ বাবর আলী খান বাহাদুর (মৃত্যু: ২৮শে এপ্রিল, ১৮১০) ছিলেন বাংলা বিহার ও উড়িষ্যার নবাব। তার পিতা আশরফ আলী খান ৬ই সেপ্টেম্বর ১৭৭৩ সালে মৃত্যুবরণ করলে তিনি সিংহাসনে আরোহণ করেন। বাবর ১৭৭৩ সালে মসনদে আরোহণের সময় থেকে ১৮১০-এর ২৮শে এপ্রিল তার ওফাৎ পর্যন্ত ক্ষমতায় অধিষ্ঠিত ছিলেন।

জীবন
নবাব নাজিম বাবর আলী খান ছিলেন আশরফ আলী খাঁর অন্যতম প্রধান স্ত্রী ফয়জুন্নেসা বেগমের সাহেবজাদা। ১৮১০ সালে বাবরের ওফাতের বাদে তার সাহেবজাদা আলী জাহ নবাবের মসনদে আরোহণ করেন।

বাবর আলী খানের দুজন স্ত্রী ছিল। তার প্রথম স্ত্রীর নাম বাবু বেগম সাহেবা এবং তিনি মোহাম্মদ সামি খানের কন্যা ছিলেন। তবে বাবর আলী খানের দ্বিতীয় স্ত্রীর নাম জানা যায়নি। বাবরের দুই পুত্র ছিল। বড় পুত্রের নাম জৈনুদ্দিন আলী খান ওরফে আলী জাহ, মাতা বাবু বেগম সাহেবা এবং দ্বিতীয় পুত্রের নাম আহাম্মদ আলী খান, তিনি ছিলেন দ্বিতীয় স্ত্রীর সন্তান।

আরও দেখুন
বাংলার শাসকগণ
বাংলার ইতিহাস
ভারতের ইতিহাস

বহিঃসংযোগ
   Site dedicated to Nawab Nazim Babar Ali Khan of Bengal, Bihar and Orissa 

বাংলার নবাব
১৮১০-এ মৃত্যু
১৮শ শতাব্দীতে জন্ম
বৈষ্ণব জন তো

"বৈষ্ণব জন তো" হল সর্বাধিক জনপ্রিয় হিন্দু ভজনগুলির অন্যতম। ১৫শ শতাব্দীর কবি নরসিং মেহতা এই ভজনটি গুজরাতি ভাষায় রচনা করেছিলেন। গানটি মহাত্মা গান্ধীর দৈনিক প্রার্থনার অন্তর্গত ছিল। গানটিতে এক বৈষ্ণবের জীবন, আদর্শ ও মানসিকতার কথা বলা হয়েছে।

কথা
এই ভজনটির কথা নিম্নরূপ:

প্রভাব
এই ভজনটি একাধিক ব্যক্তিত্বকে অনুপ্রাণিত করেছিল। এঁদের মধ্যে বিশেষভাবে উল্লেখযোগ্য হলেন মহাত্মা গান্ধী।

আরও দেখুন
 "রঘুপতি রাঘব রাজা রাম"
 "হরি তুমা হরো"

তথ্যসূত্র

বহিঃসংযোগ
 Vaishnava Janato -- Translation

বৈষ্ণবধর্ম
হিন্দু সঙ্গীত
ভারতীয় কবিতা
গুজরাতি সাহিত্য
মহাত্মা গান্ধীর সাংস্কৃতিক চিত্রায়ণ
বৈষ্ণব সম্প্রদায়
ভজন
হিন্দু ভক্তিমূলক গান
পুলিশ লাইন্স স্কুল অ্যান্ড কলেজ, বগুড়া

পুলিশ লাইন্স স্কুল অ্যান্ড কলেজ, বগুড়া বাংলাদেশের বগুড়া জেলায় অবস্থিত জেলা পুলিশ কর্তৃক পরিচালিত স্বনামধন্য বেসরকারি বিদ্যালয় ও মহাবিদ্যালয়।

বিদ্যালয়টিতে এসএসসি ও এইচএসসি পরীক্ষার  ফলাফল প্রতিবছর অনেক ভাল হয় 

সুনামগঞ্জের সরকারী জুবিলি হাই স্কুলকে উড়িয়ে দিয়ে প্রাইম ব্যাংক জাতীয় স্কুল ক্রিকেট ২০১৭-১৮'র শিরোপা জিতে নেয় রাজশাহী বিভাগের সেরা বগুড়ার পুলিশ লাইন্স স্কুল অ্যান্ড কলেজ।

স্বনামধন্য ব্যাক্তিত্ব:
(১) তৌহিদ হৃদয় ( ক্রিকেটার, বাংলাদেশ জাতীয় দল)

তথ্যসূত্র

http://police.bogra.gov.bd/site/page/8e8e980b-1d4c-11e7-8f57-286ed488c766 

বগুড়া জেলার বিদ্যালয়
বগুড়া জেলার মহাবিদ্যালয়
বাংলাদেশের পুলিশ লাইন স্কুল এন্ড কলেজ
মালয়ী জামরুল

মালয়ী জামরুল (বৈজ্ঞানিক নাম:Syzygium malaccense) হচ্ছে মালয়েশিয়া ইন্দোনেশিয়া, (সুমাত্রা এবং জাভা) ভিয়েতনাম, থাইল্যান্ড, নিউ গিনি এবং অস্ট্রেলিয়ার
মালয়ী জামরুলের পুরো গাছের ডাল গুলো গাঢ় মেজেন্টা রঙের ফুলে ভরা হয় এবং অসংখ্য মৌমাছি মধুর জন্য ঘোরা ঘুরি করে।

চিত্রশালা

তথ্যসূত্র

মালয়েশিয়ার উদ্ভিদ
ইন্দো-চায়নার উদ্ভিদকুল
দক্ষিণপূর্ব এশিয়ার উদ্ভিদ
অস্ট্রেলিয়ার উদ্ভিদ
ভিয়েতনামের উদ্ভিদ
জাভার উদ্ভিদকুল
নিউ গিনির উদ্ভিদকুল
সুমাত্রার উদ্ভিদকুল
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ফলদ বৃক্ষ
জিহান মুবারক

জিহান মুবারক (; জন্ম ১০ জানুয়ারি ১৯৮১) ওয়াশিংটন, ডি.সি.তে জন্মগ্রহণকারী মার্কিন বংশোদ্ভূত শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য তিনি। বামহাতি ব্যাটসম্যান হিসেবে ডানহাতে অফ ব্রেক বোলিংয়ে পারদর্শী তিনি।

প্রারম্ভিক জীবন 
স্কুল ক্রিকেটে নিয়মিতভাবে রান পেয়েছেন। তার ব্যাটিংয়ের ধরন অনেকাংশেই ব্রায়ান লারার সাথে তুলনা করা হয়ে থাকে। বিশেষতঃ স্পিনারদের বিপক্ষেই তার ব্যাট ঝলসে উঠেছে বেশি।

রয়্যাল কলেজ কলম্বোয় পড়াশোনা করেন মুবারক। কলম্বো বিশ্ববিদ্যালয় থেকে ফিজিক্যাল সায়েন্সে ডিগ্রী লাভ করেন তিনি। ডাম্বুলায় ক্রিকেট সম্পর্কীয় প্রশিক্ষণ শিবিরে সাবেক ক্রিকেটার অর্জুনা রানাতুঙ্গা ও অরবিন্দ ডি সিলভা’র দৃষ্টি আকর্ষণে সক্ষম হন। এরপরই তিনি শ্রীলঙ্কান ক্রিকেটে ভবিষ্যতের সম্ভাবনাময় তারকায় পরিণত হন।

খেলোয়াড়ী জীবন 
জুলাই, ২০০২ সালে বাংলাদেশের বিপক্ষে তার টেস্ট অভিষেক ঘটে। ঐ বছরেরই নভেম্বর মাসে দক্ষিণ আফ্রিকার বিপক্ষে একদিনের আন্তর্জাতিকে অভিষিক্ত হন তিনি। দক্ষিণ আফ্রিকায় অনুষ্ঠিত ২০০৩ সালের ক্রিকেট বিশ্বকাপেও অংশ নেন তিনি। অভিষেকের পর রঞ্জিত ফার্নান্দো মন্তব্য করেন যে, মুবারকের ব্যাটিং যেন গতিময় কবিতা। শ্রীলঙ্কা ক্রিকেট দলের মধ্যে পেশাদারী পর্যায়ে উত্তরণের জন্য তাকে আরও দায়িত্বশীল হতে হবে।

তথ্যসূত্র

বহিঃসংযোগ 

শ্রীলঙ্কান ক্রিকেটার
১৯৮১-এ জন্ম
জীবিত ব্যক্তি
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
২০০৩ ক্রিকেট বিশ্বকাপের ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
কলম্বো ক্রিকেট ক্লাবের ক্রিকেটার
ওয়েয়াম্বার ক্রিকেটার
কন্দুরাতার ক্রিকেটার
খুলনা টাইগার্সের ক্রিকেটার
২০১০ এশিয়ান গেমসের ক্রিকেটার
কলম্বো বিশ্ববিদ্যালয়ের প্রাক্তন শিক্ষার্থী
রয়েল কলেজ, কলম্বোর প্রাক্তন শিক্ষার্থী
শ্রীলঙ্কান মুসলিম
হাম্বানতোতা ট্রুপার্সের ক্রিকেটার
সাউদার্ন এক্সপ্রেসের ক্রিকেটার
রয়্যাল কলেজ, কলম্বোর প্রাক্তন শিক্ষার্থী
মার্কিন ক্রিকেটার
এশিয়ান গেমসে শ্রীলঙ্কার প্রতিযোগী
উথুরা রুদ্রাজের ক্রিকেটার
ওয়াশিংটন, ডি.সির ক্রীড়াবিদ
শ্রীলঙ্কান বংশোদ্ভূত মার্কিন ব্যক্তি
শুয়াইব

শুয়াইব (), বা, শু'য়াইব, বা, শোয়াএব (, শুআইব শব্দটি মূলত শা'ব শব্দের ক্ষুদ্রত্ববাচক শব্দ। এর মূল অর্থ মানব জাতির একটা প্রজন্ম যারা বিচ্ছিন্ন হবার পুনর্মিলিত হয়েছে, বড় একটি গোত্র) ছিলেন প্রাচীন মিদিয়ন অঞ্চলের নবী; যাঁকে বাইবেলে কখনও কখনও “যিথ্রো” (Jethro) বলে চিহ্নিত করা হয় (যদিও ইসলামে তার কৃত অনেক কিছুই বাইবেলে উল্লেখিত কর্মানুরূপ নয়)। ইসলাম ধর্মাবলম্বীদের পবিত্র গ্রন্থ আল-
কোরআনে তার নাম মোট ১১ বার উল্লেখ করা হয়েছে। তিনি ইব্রাহিমের পরবর্তীকালে বলে ধারণা করা হয় এবং মুসলমানদের বিশ্বাস তাকে 'মিদিয়নীয়' নামক একটি সম্প্রদায়ের নিকট প্রেরণ করা হয়েছিল। যারা একটি বড় গাছকে পূজা করত বলে 'বৃক্ষ-মানব' হিসাবে পরিচিত ছিল।

শুয়াইবের সৌধ 

শুয়াইবের সৌধ  জর্ডানে চমত্কারভাবে সংরক্ষিত রয়েছে; এটি মাহিস শহর থেকে  পশ্চিমে অবস্থিত যা 'ওয়াদি শুয়াইব' নামে পরিচিত। তবে, ইসলামী মতানুসারে আরো দুটি স্থানের কথা জানা যায় যেগুলো সিনাই উপদ্বীপ এবং ঐতিহাসিক প্যালেস্টাইনে অবস্থিত।

দ্রুজদের দ্বারা চিহ্নিত শুয়াইবের (নবী শুয়াইব) অপর একটি সৌধ রয়েছে নিম্ন গ্যালিলি অঞ্চলের হিট্টিন-এ। প্রতি বছর ২৫ এপ্রিল এখানে দ্রুজরা মিলিত হয়ে তাদের সম্প্রদায়ের বিষয়াবলী নিয়ে আলোচনা করে।

আরও দেখুন 
বাইবেলের বর্ণনা এবং ইসলাম
কিংবদন্তি ও ইসলাম
কিসাস আল-আনবিয়া

তথ্যসূত্র 

ইসলামের নবি
মিডিয়ান
কুরআনে উল্লেখিত চরিত্র
কুরআনের নবি
বিবির পুকুর

বিবির পুকুর বাংলাদেশের বরিশাল নগরীর প্রাণকেন্দ্রে অবস্থিত একটি শতবর্ষের পুরানো ও ঐতিহ্যবাহী কৃত্রিম জলাশয়।  উনিশ শতকে উইলিয়াম কেরির পালিত সন্তান জিন্নাত বিবির উদ্যোগে জনগণের জলকষ্ট নিরসনের জন্য নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়।  পরবর্তীতে এটি তার নাম অনুসারে "বিবির পুকুর" নামে পরিচিতি লাভ করে। বাংলাদেশের অন্য কোন বিভাগীয় শহরের প্রাণকেন্দ্রে এরকম জলাশয় নেই   এবং এটি বরিশাল নগরীর অন্যতম সৌন্দর্য ও ঐতিহ্য বলে বিবেচিত হয়।

ইতিহাস 
খাবার পানির সংকট নিরসনের জন্য জলাশয় খনন করা হয় ও এ অনুযায়ী নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়। তখন থেকেই পুকুরটি বিবির পুকুর নামে পরিচিতি লাভ করে। 

একসময় কীর্তনখোলা নদীর সাথে এ পুকুরের দুটি সংযোগ ছিল এবং এতে নিয়মিত জোয়ার ভাটা হত। সংযোগ দুটির একটি বরিশাল সার্কিট হাউজ হয়ে মৃতপ্রায় ভাটার খালের মাধ্যমে কীর্তনখোলায় এবং অপরটি নগরীর গির্জা মহল্লার পাশ দিয়ে বয়ে যাওয়া বিলুপ্ত খালের মাধ্যমে কীর্তনখোলা নদীর সাথে যুক্ত ছিল।

সংস্কার ও মানোন্নয়ন 
বরিশাল পৌরসভা স্থাপনের পর থেকেই বিবির পুকুরটি বিভিন্নভাবে সংস্কার ও পুনর্খনন করা হয়। ৯০ এর দশকে পৌর চেয়ারম্যান আহসান হাবিব কামাল পুকুরটির ঐতিহ্য রক্ষায় বিভিন্ন পরিকল্পনা গ্রহণ করলেও তা যথাযথ ভাবে বাস্তবায়িত হয়নি। ২০০৮ সালে শওকত হোসেন হিরণ বরিশাল সিটি কর্পোরেশনের এর মেয়র নির্বাচিত হওয়ার পর বিবির পুকুরের ঐতিহ্য রক্ষা এবং সৌন্দর্য্য বর্ধনে নানামুখী কার্যক্রম গ্রহণ করেন। এর মধ্যে পুকুরের চারপাশে ঝুলন্ত পার্ক, বিশ্রাম নেয়ার জন্য বেঞ্চ, অত্যাধুনিক গ্রিল ও পুকুরটির শোভা বৃদ্ধির জন্য বিভিন্ন ধরনের লাইটিং স্থাপন উল্লেখযোগ্য। এর পাশাপাশি বিবির পুকুরের পাশেই উন্মুক্ত বিনোদন কেন্দ্র পাবলিক স্কয়ার (বর্তমানে হিরণ স্কয়ার নামে পরিচিত) এবং পুকুরের মধ্যে ফোয়ারা স্থাপন করেন।

বর্তমান অবস্থা 
বিবির পুকুর বর্তমানে একটি নাগরিক বিনোদনের স্থান হিসেবে ব্যবহৃত হয়। বিকেলে ও সন্ধ্যায় জনগণ আড্ডা ও অবসর সময় কাটানোর জন্য পুকুর পাড়ে ও হিরণ স্কয়ারে জড়ো হয়। ২০১৪ সালের ১৫ ডিসেম্বর জনগণের জন্য পুকুরের চারপাশ ও হিরণ স্কয়ার এলাকায় ফ্রি ওয়াই-ফাই সুবিধা যুক্ত করা হয়।

তথ্যসূত্র

আরও দেখুন 
 দুর্গা সাগর

বহিঃসংযোগ 
বিবির পুকুরের ছবি

বাংলাদেশের জলাশয়
বরিশাল জেলার দর্শনীয় স্থান
বরিশাল বিভাগের ভবন ও স্থাপনা
লালবাগ থানা

লালবাগ () বাংলাদেশের ঢাকা বিভাগের ঢাকা জেলার একটি থানা।

ভূগোল 
লালবাগ ২৩° ৪২' উত্তর অক্ষাংশ এবং ৯০° ২২' পূর্ব দ্রাঘিমাংশে অবস্থিত। পূর্বে এটি আয়তনে বিশাল ছিলো, যার মোট আয়তন ছিলো ৯.১৪ বর্গ কি.মি.। বিভক্ত হওয়ার পরও এই জেলার জনসংখ্যা ঘনত্ব ১৬৮,১৫১ জন প্রতি বর্গ কি.মি.-এ; ২০১১ সালের আদমশুমারী অনুসারে এর ২.২ কি.মি. এলাকায় রয়েছে ৩৬৯,৯৩৩ জন।

নামকরণ 
লালবাগ দুর্গের অবস্থানের জন্য থানার নামকরণ করা হয় লালবাগ।

তথ্যসূত্র 

ঢাকার পাড়া
ঢাকা জেলার থানা
পুরান ঢাকা
নিল ম্যাকগারিল

নিল ক্রিস্টোফার ম্যাকগারিল (জন্ম: ১২ জুলাই, ১৯৭২) গায়ানার ডেমেরারা এলাকার জর্জটাউনে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ‘নিলম্যান’ ডাকনামে পরিচিত নিল ম্যাকগারিল দলে মূলতঃ স্লো লেফট আর্ম বোলার হিসেবে অংশগ্রহণ করতেন। পাশাপাশি ডানহাতে নিচের সারিতে ব্যাটিংয়ে নামতেন। ঘরোয়া ক্রিকেটে গায়ানার প্রতিনিধিত্ব করেন।

খেলোয়াড়ী জীবন 
ওয়েস্ট ইন্ডিজের ঘরোয়া ক্রিকেটে নিয়মিত অধিনায়ক কার্ল হুপার ও শিবনারায়ণ চন্দরপলের আন্তর্জাতিক ক্রিকেট অঙ্গনে ব্যস্ততার দরুন গায়ানা দলকে নেতৃত্ব দিয়েছেন তিনি।

২০০১ সালে চার টেস্টে অংশ নিয়ে ১৭ উইকেট দখল করেন। এছাড়াও একদিনের আন্তর্জাতিকে ১৭টি ওডিআইয়ে অংশ নেন। ২০০১-০২ মৌসুমে শ্রীলঙ্কার ক্যান্ডিতে তিনি তার সর্বশেষ আন্তর্জাতিকে দলের প্রতিনিধিত্ব করেন। কিন্তু ২০০১ সাল থেকে ওয়েস্ট ইন্ডিজ ক্রিকেট বোর্ড কর্তৃক ধারাবাহিকভাবে প্রত্যাখ্যাত হবার ফলে তিনি মার্কিন যুক্তরাষ্ট্র জাতীয় ক্রিকেট দলে স্থানান্তরিত হন। এরফলে ২০১১ সালে বিশ্ব ক্রিকেট লীগ তৃতীয় বিভাগে খেলার সুযোগ পান তিনি।

তথ্যসূত্র

বহিঃসংযোগ 
 

ওয়েস্ট ইন্ডিয়ান ক্রিকেটার
১৯৭২-এ জন্ম
জীবিত ব্যক্তি
গায়ানি ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
মার্কিন ক্রিকেটার
গায়ানার ক্রিকেটার
মার্কিন যুক্তরাষ্ট্র জাতীয় ক্রিকেট দলের অধিনায়ক
হেডার ফাইল

হেডার ফাইল হল মুলত .h এক্সটেনশন যুক্ত ফাইল যেখানে বিভিন্ন লাইব্রেরি ফাংশনের প্রটোটাইপ উল্লেখ থাকে। সি/সি++  যে কোনো স্টান্ডার্ড লাইব্রেরি ফাংশন এর অবশ্যই প্রটোটাইপ উল্লেখ করতে হয়। লাইব্রেরি ফাংশন ব্যবহার করলে তার পূর্বে অবশ্যই প্রটোটাইপ হিসেবে main() ফাংশনের পূর্বে সংস্লিষ্ট হেডার ফাইল সমূহ  # include directive এর মাধ্যমে সংযুক্ত করতে হয়। যেমন কোন প্রোগ্রামে printf(), scanf() ফাংশন ব্যবহার করলে  হেডার ফাইল stdio.h যোগ করতে হবে। তেমনি sqrt(), pow() ব্যবহার করলে math.h হেডার ফাইল ব্যবহার করতে হয়। প্রোগ্রামে কোনো হেডার ফাইল সংযুক্ত  করা হলে কম্পাইলার  প্রোগ্রাম কম্পাইল এর সময় সংযুক্ত ফাইলের উপাদান গুলো কপি করে।

হেডার ফাইল এর নাম ও কাজ

সিনটাক্স
সি এর হেডার ফাইল সংযুক্ত করণের নিয়ম হলো #include<FILE_NAME> 
FILE_NAME এর যায়গায় সি হেডার ফাইল এর নাম .h  এক্সটেনশন এর মাধ্যমে দিতে হবে এবং সেটা প্রোগ্রামের প্রথমেই। # অপারেটরটিকে প্রি-প্রসেসর স্টেটমেন্ট বলে। এর অর্থ কম্পাইলিং এর পূর্বে উক্ত কাজটি সম্পাদন করা।

কিছু গুরুত্বপূর্ণ  লাইব্রেরি  ফাংশন ও তাদের হেডার ফাইল

সি প্রোগ্রামিং ভাষা
ক্বীন ব্রীজ

ক্বীন ব্রীজ হলো বাংলাদেশের সিলেট শহরের মধ্য দিয়ে প্রবাহিত সুরমা নদীর উপর স্থাপিত একটি লৌহ নির্মিত সেতু। এটি সিলেটের অন্যতম দর্শনীয় এবং ঐতিহ্যবাহী স্থান হিসাবে সবার কাছে পরিচিত। সুরমা নদীর ওপর নির্মিত এই স্থাপনাটি একটি ঐতিহাসিক নিদর্শন হিসাবেও বিশেষভাবে গুরুত্বপূর্ণ। এই ব্রীজটিকে সিলেট শহরের "প্রবেশদ্বার" বলা হয়। ব্রীজটি ব্রিটিশ গভর্নর মাইকেল ক্বীন এর নামে নামকরণকৃত।

অবস্থান 

সিলেট শহরের কেন্দ্রস্থলে ক্বীন ব্রীজটি অবস্থিত। এর এক দিকে দক্ষিণ সুরমা ও অপর দিকে বন্দর বাজার। এই ব্রীজটি সিলেট শহরের মধ্য দিয়ে প্রবাহিত সুরমা নদীর উপর অবস্থিত, এবং বাংলাদেশের রাজধানী, ঢাকা শহর থেকে  উত্তরপূর্ব দিকে অবস্থিত। সিলেট রেলওয়ে স্টেশন থেকে এই ব্রীজটি মাত্র আধা কিলোমিটার দূরে অবস্থিত।

নামকরণ 
গত শতকের তিরিশের দশকের দিকে আসাম প্রদেশের গভর্নর ছিলেন মাইকেল ক্বীন। তিনি সিলেট সফরে আসেন। তার স্মৃতিকে অম্লান করে রাখতেই এ ব্রীজটি নির্মাণ হয় এবং এই ব্রীজটির নামকরণ করা হয় গভর্নর মাইকেল ক্বীনের নামানুসারে, যিনি ১৯৩২ থেকে ১৯৩৭ সাল পর্যন্ত আসামের একজন ইংরেজ গভর্নর ছিলেন।

তৈরির ইতিহাস 
আসাম প্রদেশের গভর্নর মাইকেল ক্বীন সিলেট সফরে আসার জন্য সুরমা নদীতে ব্রীজ স্থাপনের প্রয়োজনীয়তা দেখা দেয়। কারণ তখন আসামের সাথে সিলেটের যোগাযোগের মাধ্যম ছিল ট্রেন। ফলে, রেলওয়ে বিভাগ ১৯৩৩ সালে সুরমা নদীর ওপর ব্রীজ নির্মাণের উদ্যোগ নেয় এবং নির্মাণ শেষে ১৯৩৬ সালে ব্রীজটি আনুষ্ঠানিকভাবে খুলে দেওয়া হয়।

আব্দুল মজিদ কাপ্তান মিয়া,তৎকালীন আসাম সরকারের এক্সিকিউটিভ সদস্য রায় বাহাদুর প্রমোদ চন্দ্র দত্ত এবং শিক্ষামন্ত্রী আবদুল হামিদ ব্রীজটি নির্মাণের ক্ষেত্রে অশেষ অবদান রাখেন।

গঠন 
ক্বীন ব্রীজ লোহা দিয়ে তৈরী। এর আকৃতি ধনুকের ছিলার মত বাঁকানো। এই ব্রীজটির দৈর্ঘ্য ১১৫০ ফুট এবং প্রস্থ ১৮ ফুট। ব্রীজ নির্মাণে তৎকালীন সময়ে ব্যয় হয়েছিল প্রায় ৫৬ লাখ টাকা।

সংস্কার ও বর্তমান অবস্থা 
১৯৭১ সালে মহান মুক্তিযুদ্ধ চলাকালে পাকিস্তানি হানাদার বাহিনী ডায়নামাইট দিয়ে ব্রীজের উত্তর পাশের একাংশ উড়িয়ে দেয়; যা স্বাধীনতার পর কাঠ ও বেইলী পার্টস দিয়ে মেরামত করা হয় ও হালকা যান চলাচলের জন্য ব্যবহৃত হয়।

১৯৭৭ সালে বাংলাদেশ রেলওয়ের সহযোগিতায় ব্রীজের বিধ্বস্ত অংশটি কংক্রীট দিয়ে পুনঃনির্মাণ করা হয় এবং তৎকালীন নৌ বাহিনীর প্রধান রিয়াল এডমিরাল এম এইচ খান সংস্কারকৃত ব্রীজটি উদ্বোধন করেন; ফলে পুনরায় এটি দিয়ে যান চলাচল শুরু হয়।

চিত্রসম্ভার

তথ্যসূত্র

বহিঃসংযোগ

বাংলাদেশের সড়ক সেতু
সিলেট জেলার পরিবহন
সিলেটের ভবন ও স্থাপনা

বাংলাদেশের সেতু
১৯৩৬-এ ভারতে প্রতিষ্ঠিত
রোদ বলেছে হবে

রোদ বলেছে হবে শায়ান চৌধুরী অর্ণবের ৪র্থ অ্যালবাম। অ্যালবামটি ১১ অক্টোবর ২০১০ সালে মুক্তি পায়। সবগুলো গানই অর্ণবের লেখা এবং সুরারোপ করা।

অ্যালবামটিতে মোট গানের সংখ্যা ১২ টি।

গানের তালিকা

তথ্যসূত্র

২০১০-এর অ্যালবাম
শায়ান চৌধুরী অর্ণবের অ্যালবাম
বাংলা ভাষার অ্যালবাম
থাচানাদান ভাষা

থাচানাদান একটি অশ্রেণীবদ্ধ দক্ষিণ দ্রাবিড়িয় ভাষা, ভারতের নির্দিষ্ট কিছু উপজাতি কথা বলে। অন্যান্য দ্রাবিড়িয় ভাষার বদলে এর মুল্লু কুরুম্বা ভাষার সাথে মিল পাওয়া যায়। এই দুই ভাষার শব্দে ৬৬-৭২% মিল পাওয়া যায়।

তথ্যসূত্র

দ্রাবিড় ভাষাসমূহ
নকিয়া আশা ৩১১

নকিয়া আশা ৩১১ () নকিয়া সিরিজ ৪০ এর একটি স্মার্টফোন। এটিকে নকিয়া আশা ৩০৫ এবং ৩০৬ এর সাথে ব্যাংককে উদ্বোধন করা হয়। নকিয়া আশা ৩১১ কে নকিয়া আশা ফুলটাচ সিরিজের ফ্লাগশিপ বলে বিবেচনা করা হয়। এর প্রধান বৈশিষ্ট্যগুলো  হল ক্যাপাসিটিভ ফুল-টাচস্ক্রীন, থ্রিজি, ভিওআইপি, ওয়াই-ফাই এবং গেমস খেলার সামর্থতা । বিভিন্ন দেশের ভাষানুযায়ী নকিয়া আশা ৩১১ এ ভাষা সমর্থন করে। দক্ষিণ এশিয়ার ৮টি ভাষা সমর্থন করে যেগুলো হলো: ইংরেজি, বাংলা, হিন্দি, তামিল, গুজরাতি, তেলুগু, মালয়ালম এবং কন্নড়।

ইতিহাস এবং প্রাপ্রতা 
নকিয়া আশা ৩১১ হ্যান্ডসেটটি ব্যাংককে ঘোষণা করা হয়। এটি ২০১২ সালের তৃতীয় প্রান্তিকে সারাবিশ্বের বাজারে ছাড়া হয়।

হার্ডওয়্যার

প্রসেসর 
নকিয়া আশা ৩১১ ফোনটিতে ১ গিগাহার্জ প্রসেসর এবং এতে ১২৮ মেগাবাইটের কম ক্ষমতা সম্পন্ন সিঙ্গেল চ্যানেল র্যাম (মোবাইল ডিডিআর) ব্যবহার করা হয়।

পর্দা এবং নিবেশ 

ফোনটিতে ৩.০ ইঞ্চি ক্যাপাসিটিভ স্পর্শপর্দা (মাল্টিপয়েন্ট) ব্যবহার করা হয়েছে এবং এতে ২৪০x৪০০ (QVGA) পিক্সেলের রেজুলেশন সমর্থন করে। নকিয়ার মতামত অনুযায়ী ফোনটি ২৬২ হাজারেরও অধিক রং প্রদর্শন করতে পারে।

ফোনটি পেছনের ক্যামেরাটিতে কোন যান্ত্রিক জুম করার সুবিধা নেই, তবে ভিডিও এবং ক্যামেরার জন্য ৪x ডিজিটাল জুমের ব্যবস্থা করা হয়েছে। ফোনটির সামনে কোন ক্যামেরা নেই এবং এতে কোন ফ্ল্যাশের ব্যবস্থা নেই। সামনের ক্যামেরার সেন্সরের আকার ৩.২ মেগাপিক্সেল (২০৪৮x১৫৩৬ পিক্সেল), এর রন্ধ্র (Aperture) f/২.৮ এবং ফোকাস করার সীমা ৫০ সে.মি। ফোনটি ৬৪০x৪৮০ পিক্সেলের ১৫fps এ ভিডিও রেকর্ডিং করতে সক্ষম।

বাটনসমূহ 
মোবাইল ফোনটিতে কেবল মাত্র দুটি বাটন ব্যবহার করা হয়েছে, যাদের কাজ ‘‘কল’’ এবং ‘‘সমাপ্তি’’। এছাড়াও বামদিকে লক/আনলক এবং আওয়াজ কমানো বাড়ানোর জন্য বাটন সংযুক্ত করা হয়েছে। সমাপ্তি বাটন দিয়েই ফোন খোলা বা বন্ধ করা হয়।

ব্যাটারি এবং সিম 
নকিয়ার ভাষ্যমতে ব্যবহৃত BL-4U (১১০০ mAh) ব্যাটারিটি ৭.২ ঘণ্টা আলাপচারিতা, ৭১১ থেকে ৭৮১ ঘণ্টা স্ট্যান্ডবাই এবং ৪০ ঘণ্টা সঙ্গীত পরিবেশন করতে সক্ষম।

সিমকার্ডটি ব্যাটরির নিচে অবস্থিত এবং তা পশ্চাৎ প্যানেল অপসারণের মাধ্যমে প্রবেশযোগ্য। পশ্চাৎ প্যানেল অপসারণের জন্য আলাদা কোন যন্ত্রাংশের প্রয়োজন নেই।

সঞ্চয় 
ফোনটিতে ১৪০ মেগাবাইটের অ-অপসারণযোগ্য সঞ্চয়ের ব্যবস্থা করা হয়েছে। অতিরিক্ত সঞ্চয় সুবিধা বৃদ্ধি করার জন্য microSDHC কার্ড ব্যবহার করা যাবে, যা ৩২ গিগাবাইট পর্যন্ত সমর্থন করে।

সফটওয়্যার 
নকিয়া আশা ৩১১ হ্যান্ডসেটটির সাথে বেশকিছু  সফটওয়্যার প্রি-ইনস্টল করা থাকে। যা দেশভেদে ভিন্ন হতে পারে।
 নকিয়া ম্যাপস
 নকিয়া ব্রাউজার
 নকিয়া মেইল
 মেইল এক্সচেইন্জ
 হোয়াটসঅ্যাপ
 নকিয়া স্টোর
 ইন্টারনেট রেডিও
 ফেইসবুক
 টুইটার
 নিউজ রিডার
 ওয়েদার
 নোটিফিকেশন

তথ্যসূত্র

বহিঃসংযোগ 
 Press Release
 Device specifications

২০১২-এ প্রবর্তিত মোবাইল ফোন
ক্ষমতাসম্পন্ন স্পর্শকাতর পর্দা যুক্ত মোবাইল ফোন
স্পর্শকাতর পর্দা যুক্ত মোবাইল ফোন
পাণ্ডামুখী বুনোআদা

পাণ্ডামুখী বুনোআদা (), (বৈজ্ঞানিক নাম:Asarum maximum) হচ্ছে অ্যারিস্টোলোচিয়াসি পরিবারের একটি প্রজাতি। এটি চীনের স্থানীয় আঞ্চলিক উদ্ভিদ। এটির ফুলের ভক্ষণযোগ্য ছত্রাক তথা মাশরুমের মতো বিশিষ্ট গন্ধ আছে। এই আদার ফুলের সঙ্গে পাণ্ডার মুখাবয়বের সাদৃশ্য থাকায় এই আদা প্রজাতিটি পাণ্ডামুখী আদা নামে পরিচিত। কালো রঙ্গের ফুলের প্রতি সবার এক ধরনের বিশেষ আগ্রহ থেকেই এই ফুল চীনে বেশ জনপ্রিয়। ছায়া জায়গায় এই উদ্ভিদ ভালো হয়, ফলে ঘরের অভ্যন্তরেও এই উদ্ভিদ রাখা যায়।

বিস্তৃতি
বুনো আদা মোটামুটি সব দেশেই রয়েছে কিন্তু বিশেষ রকম এই আলংকারিক আদা এশিয়া এবং উত্তর আমেরিকায় হয়ে থাকে। পুরো বসন্ত জুড়ে ফুল ফুটে। ক্যালিফোর্নিয়া, জর্জিয়া, মায়ারল্যান্ড, পোর্টল্যান্ড, ক্লেয়টন্‌, ভিলা রিক এবং চীনের হুপেই, সিছুয়ান এই সমস্ত প্রদেশে এই উদ্ভিদ পাওয়া যায়। আপাত দৃষ্টিতে কালো রঙ দেখা গেলেও সম্পূর্ণ রুপে কালো ফুল নেই। এই ফুলটি দুই রঙের হয়ে থাকে সাদা এবং গাঢ় রক্তবেগুনী যা একেবারেই কালো রঙ মনে হয়ে থাকে। ছোট ছোট ফুল যেনো এক সাথে অনেক গুলো পান্ডা চেয়ে রয়েছে এমনি মনে হয়। গাছের মূল বা জিঞ্জারে মশলাযুক্ত সুগন্ধ রয়েছে। বেশিরভাগ আদার ফুল পাতার মাঝে ঢেকে থাকে শুধুমাত্র পান্ডাফেস ফুল পাতার আড়ালে নয় নিজেকে প্রকাশ করে পাতা থেকে আলাদা ও স্বতন্ত্রভাবে। সাধারণত এই ফুল পটে লাগানো হয়ে থাকলেও অনেকেই বাগানেও লাগান, সেক্ষেত্রে খেয়াল রাখতে হবে লাগাবার স্থানটি অবশ্যই ছায়াযুক্ত, আর্দ্র ও ভাল উর্বর মাটি হতে হবে, পানি জমে থাকে এমন স্থান ভাল নয় এই গাছের জন্য।

তথ্যসূত্র 

 China Plant Specialist Group 2004. Asarum maximum . 2006 IUCN Red List of Threatened Species. Downloaded on 20 August 2007.

চীনের উদ্ভিদ
সংকটাপন্ন উদ্ভিদ
আলংকারিক উদ্ভিদ
ঘরের উদ্ভিদ